46 



en almindelig Ynglefugl; var der langs Vejene en Hæk og en 

 Telefontraad, kunde man være sikker paa at se Tornsangeren 

 sidde paa Traaden i Yngletiden ligesom Tornskaden og Gul- 

 spurven. Den kom ret sent, men da den ikke ynglede i større 

 Tal i det Felt, jeg kunde gøre til Genstand for nogenlunde regel- 

 mæssig Iagttagelse, har mine Optegnelser om dens Ankomst ingen 

 Værdi; i første Halvdel af September trak den bort, det seneste 

 Tidspunkt, jeg har set den, er 17 September (1897). I August — 

 September opholdt den sig jævnlig i min Have enkeltvis eller 

 faa sammen; den sad mest i Køkkenhaven paa Jorden mellem 

 Urterne; jeg saa den her meget ivrigt fortære »Kaalorme«. 



GÆRDESANGER (Sylvia ciirriica). Baade paa Gennemtræk 

 og som Ynglefugl var Gærdesangeren almindelig i Haslevegnen. 

 Den kom i Begyndelsen af Maj, og Udt hen i Maaneden kunde 

 man da undertiden høre dens Sang overalt i Skove, Haver og 

 Hegn; det var Fugle paa Gennemtræk, der kun blev nogle Dage, 

 men adskillige blev tilbage som Ynglefugle. Gærdesanger er intet 

 godt Navn, forsaavidt som den egentlig ikke yngler synderligt 

 i Gærder, hvad enlen disse bestaar af dødt eller levende Stof. I 

 Skovkanter, i lave Granbevoksninger og fremfor alt i Haver holdt 

 den til. I en By som Haslev, hvor den egentlige bymæssige 

 Bebyggelse ikke var stort mere end en halv Snes Aar gammel, 

 da jeg kom dertil i 1894, fandtes kun enkelte gamle Haver, men 

 rundtom var der talrige nyanlagte Haver, og her var Gærde- 

 sangeren den første Sanger, som indfandt sig; man hørte dens 

 Sang i Maj og Jvmi overalt i Byen. I min egen Have, der var 

 nyplantet paa en Mark i 1894, viste den sig første Gang paa 

 Efteraarstrækket i 1896; i 1897 sang den her paa Foraarstrækket, 

 viste sig atter paa Efteraarstrækket og senere hvert Foraar og 

 Efteraar. Fra 1900 høres den hvert Aar i Haven Yngletiden 

 igennem ; en Sommer byggede den i en Kaprifolieranke paa en 

 aaben Veranda, hvor der Dagen igennem opholdt sig Mennesker. 



Gærdesangeren hørte til de Sangere, der tidhgst holdt op at 

 synge, allerede før Midten af Juni, og som drog tidlig bort, i 

 sidste Halvdel af August; jeg har set den senest 30 August (1897). 

 Om dens Ankomst har jeg gjort følgende Optegnelser: 



1894. 1 Maj, 1 sang. 



1895. 9 — liere Steder i Skoven. 



1896. 12 — hørtes første Gang. 



